અમદાવાદ: આજે શરૂઆતે શેરબજાર ઊંચા ગેપથી ખૂલ્યું હતું. બીએસઈ સેન્સેક્સ ૭૫ પોઈન્ટના સુધારે ૩૧,૫૨૫, જ્યારે એનએસઇ નિફ્ટી ૨૨ પોઇન્ટના સુધારે ૯૮૧૯ પોઇન્ટની સપાટીએ ટ્રેડિંગમાં જોવા મળી હતી. નિફ્ટીએ આજે શરૂઆતે જ ૯,૮૦૦ની સપાટી ક્રોસ કરી દીધી હતી. બેન્ક, કેપિટલ ગુડ્સ સેક્ટરના શેરમાં ઘટાડાની ચાલ નોંધાતી જોવા મળી હતી, જ્યારે ઓટોમોબાઇલ, સ્મોલકેપ અને મિડકેપ સેક્ટરના શેરમાં સુધારો નોંધાતો જોવા મળ્યો હતો. જોકે શરૂઆતે જોવાયેલો સુધારો તુરત જ ધોવાઇ ગયો હતો અને બજાર રેડ ઝોનમાં જોવા મળ્યું હતું. ઊંચા મથાળેથી નિફ્ટી ઘટીને ૯,૭૮૩ પોઇન્ટના મથાળે ટ્રેડિંગમાં જોવા મળી હતી.